На основу члана 52. став 1. и 2. Одлуке о месним заједницама на територији општине Топола („Службени гласник СО Топола“ број 3/2019), члана 15, члана 16. став 2. члана 17. и члана 18. став 1. и 2. Пословника **Комисије за спровођење избора за чланове Савета месних заједница на територији општине Топола** („Службени гласник СО Топола“ број 1/2023) и Закључка Општинског већа општине Топола број: 401-9 /2023-05-III од 13.01.2023. године,

Комисија за спровођење избора за чланове Савета месних заједница, на седници одржаној дана 19.01.2023. године, донела је

**ОДЛУКУ**

**о накнадама, материјалним и другим трошковима**

**везаним за спровођење избора за чланове Савета месних заједница**

1. Председнику, заменику председника, члановима и заменицима чланова и секретару и заменику секретара Комисије за спровођење избора за чланове Савета месних заједница (у даљем тексту: Изборна комисија), припада накнада за рад по седници, утврђена на основу евиденције о њиховој присутности на седници Изборне комисије, у нето износу и то:

* председнику и заменику председника по 2.500,00 динара,
* члановима и заменицима чланова по 2.000,00 динара,
* секретару и заменику секретара по 2.500,00 динара.

1. Председнику, члановима и секретару Другостепене изборнe комисије, припада накнада за рад по седници, утврђена на основу евиденције о њиховој присутности на одржаној седници, у нето износу и то:

* председнику и заменику председника по 2.500,00 динара,
* члановима и заменицима чланова по 2.000,00 динара,
* секретару и заменику секретара по 2.500,00 динара.

1. Председнику, заменику председника, члановима и заменицима чланова бирачких комисија, припада накнада за рад, утврђена на основу евиденције о њиховој присутности на бирачком месту, у нето износу и то:

* председнику и заменику председника по 2.000,00 динара,
* члановима и заменицима чланова по 1.500,00 динара.

1. Запосленима у Општинској управи општине Топола, који су овлашћењем председника Изборне комисије ангажовани на пословима спровођења избора за чланове Савета месних заједница на територији општине Топола, на обављању штампарских, административно-техничких и других послова, припада нето накнада за дневно ангажовање у износу од 1.000,00 динара и обрачунава се у складу са бројем дана ангажовања на основу евиденције о радном ангажовању.
2. Исплата накнада се може извршити само оним лицима у бирачким комисијама која су наведена у решењима Изборне комисије о именовању у бирачке комисије и која су уписана у евиденције о присутности на бирачком месту и чланови бирачких комисија који имају право на накнаду у смислу тачке 3. ове одлуке не могу да на друга лица пренесу овлашћење да у њихово име приме накнаду за рад у бирачкој комисији.
3. Исплата накнада за рад у Изборној комисији и у бирачким комисијама врши се искључиво уплатом на текуће рачуне лица из тачака 1.-4. ове одлуке у пословним банкама.
4. Овлашћена лица одборничких група у Скупштини општине Топола, дужни су да лица именована у бирачке комисије на њихов предлог, обавесте о томе, да Изборној комисији треба да доставе податке о својим текућим рачунима.
5. Средства за накнаде за рад лицима из тачке 1. 2., 3. и 4. Одлуке обезбеђена су стварањем биланског простора у оквиру Одлуке о буџету општине Топола за 2023. годину у оквиру раздела 1 – Скупштина општине.
6. За спровођење избора за чланове Савета месних заједница обезбеђена су средства, такође, стварањем биланског простора у оквиру Одлуке о буџету општине Топола за 2023. Годину у оквиру раздела 1-Скупштина општине за:

* набавку канцеларијског материјала – по предрачуну Службе за јавне набавке, а на основу истраживања тржишту, у нето износу су 48.240,00 динара
* набавку потрошног материјала – по предрачуну Службе за јавне набавке, а на основу истраживања тржишта, у нето износу су 20.180,00 динара,
* трошкове превоза изборног материјала/путних трошкова, средства за спровођење епидемиолошких мера и остали трошкови (уређење бирачких места, трошкови мобилних телефона, интернет и сл.) у укупном износу до 50.000,00 динара.

1. О спровођењу ове Одлуке стараће се председник и секретар Изборне комисије и Одељење за буџет, финансије, привреду и друштвене делатности Општинске управе општине Топола.
2. Ова Одлука ступа на снагу даном доношења.

**РЕПУБЛИЛА СРБИЈА**

**ОПШТИНА ТОПОЛА**

**КОМИСИЈА ЗА СПРОВОЂЕЊЕ ИЗБОРА**

**ЗА ЧЛАНОВЕ САВЕТА МЕСНИХ ЗАЈЕДНИЦА ПРЕДСЕДНИК КОМИСИЈЕ**

**Број: /2023-05-I**

**Дана: 19.01.2023. године Софија Радојковић**